Source: http://legislatie.just.ro/Public/DetaliiDocumentAfis/133186
Timestamp: 2019-09-21 07:49:19+00:00
Document Index: 31005456

Matched Legal Cases: ['HOTĂRÂRE nr. 1', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

HG 1145 16/11/2011 - Portal Legislativ
HOTĂRÂRE nr. 1.145 din 16 noiembrie 2011privind modificarea valorii de inventar a unor bunuri aparţinând domeniului public al statului, trecerea din domeniul public al statului şi din administrarea Agenţiei Naţionale pentru Resurse Minerale în domeniul privat al statului a unui mijloc fix concesionat Societăţii Comerciale "Oil Terminal" - S.A. Constanţa, aprobarea Actului adiţional nr. 2 la Acordul petrolier de concesiune a activităţii de exploatare a rezervoarelor, conductelor de transport al ţiţeiului şi produselor petroliere, a instalaţiilor de pompare şi a celorlalte instalaţii şi echipamente aferente acestora, încheiat între Agenţia Naţională pentru Resurse Minerale şi Societatea Comercială "Oil Terminal" - S.A. Constanţa, precum şi actualizarea anexei nr. 22 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului
Având în vedere prevederile art. 2 alin. (1) din Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare,în temeiul art. 108 din Constituţia României, republicată, al art. 10 alin. (2) şi al art. 20 alin. (1) din Legea nr. 213/1998 privind bunurile proprietate publică, cu modificările şi completările ulterioare, al art. 2^1 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, şi al art. 2 din Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001, şi al art. 31 alin. (3) din Legea petrolului nr. 238/2004, cu modificările şi completările ulterioare, Guvernul României adoptă prezenta hotărâre.Guvernul României adoptă prenta hotărâre. + Articolul 1Se aprobă modificarea valorii de inventar a unor bunuri aparţinând domeniului public al statului, prevăzute în anexa nr. 22 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, conform anexei nr. 1, ca urmare a reevaluării în condiţiile legii. + Articolul 2 (1) Se aprobă trecerea din domeniul public al statului şi din administrarea Agenţiei Naţionale pentru Resurse Minerale în domeniul privat al statului a unui mijloc fix concesionat Societăţii Comerciale "Oil Terminal" - S.A. Constanţa, având datele de identificare prevăzute în anexa nr. 2. ... (2) Trecerea în domeniul privat al statului a mijlocului fix prevăzut la alin. (1) se face în vederea scoaterii din funcţiune, a valorificării sau, după caz, a casării, în condiţiile legii. ... + Articolul 3Societatea Comercială "Oil Terminal" - S.A. Constanţa valorifică şi, după caz, casează, în numele statului, bunul prevăzut în anexa nr. 2, în condiţiile legii. + Articolul 4Se aprobă Actul adiţional nr. 2 la Acordul petrolier de concesiune a activităţii de exploatare a rezervoarelor, conductelor de transport al ţiţeiului şi produselor petroliere, a instalaţiilor de pompare şi a celorlalte instalaţii şi echipamente aferente acestora, încheiat între Agenţia Naţională pentru Resurse Minerale, în calitate de concedent, şi Societatea Comercială "Oil Terminal" - S.A. Constanţa, în calitate de concesionar, prevăzut în anexa nr. 3*).--------- Notă ... *) Anexa nr. 3 nu se publică, fiind clasificată potrivit legii. + Articolul 5Actul adiţional nr. 2 la Acordul petrolier de concesiune a activităţii de exploatare a rezervoarelor, conductelor de transport al ţiţeiului şi produselor petroliere, a instalaţiilor de pompare şi a celorlalte instalaţii şi echipamente aferente, aprobat potrivit art. 4, intră în vigoare la data publicării prezentei hotărâri în Monitorul Oficial al României, Partea I. + Articolul 6Anexa nr. 22 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.020 şi 1.020 bis din 21 decembrie 2006, cu modificările şi completările ulterioare, se modifică potrivit prevederilor art. 1 şi 2. + Articolul 7Anexele nr. 1-3 fac parte integrantă din prezenta hotărâre.PRIM-MINISTRUEMIL BOCContrasemnează:Preşedintele Agenţiei Naţionale pentruResurse Minerale,Alexandru PătruţiMinistrul economiei, comerţului şimediului de afaceri,Ion AritonMinistrul mediului şi pădurilor,Laszlo BorbElyMinistrul finanţelor publice,Gheorghe IalomiţianuBucureşti, 16 noiembrie 2011.Nr. 1.145. + Anexa 1 DATELE DE IDENTIFICAREale bunurilor din domeniul public al statului a căror valoare de inventar se modifică în urma reevaluării
+ Anexa 2 DATELE DE IDENTIFICAREale mijlocului fix concesionat Societăţii Comerciale "Oil Terminal" - S.A. Constanţa, care trece din domeniul public al statului şi din administrarea Agenţiei Naţionale pentru Resurse Minerale în domeniul privat al statului, în vederea scoaterii dinfuncţiune, a valorificării sau, după caz, a casării